cyanic-selkie/wikianc huggingface dataset:
Άλιστερ Κρόουλι
Τελετουργία και δραματουργία
Γεμάτος αισιοδοξία μετά από την πρώτη σκηνική παρουσίαση ο Κρόουλι παρουσίασε στο κοινό τις "Ιεροτελεστίες" στο Caxton Hall σε επτά σαββατοκύριακα μεταξύ Οκτώβρίου και Νοεμβρίου του 1910. Κατ' αρχήν, όσον αφορά στην τεχνική τους, ο Κρόουλι συνδύασε τη συμβατική τελετουργία με άλλες καλλιτεχνικές μορφές έκφρασης και εφέ. Τηρώντας τα πρότυπα της Χρυσαυγής, σε κάθε ιεροτελεστία εφήρμοσε την αφοριστική τελετουργία για τον καθαρισμό του χώρου, ερμηνευτικές εισαγωγές, ιερά και βωμούς, συμβολικές κινήσεις και κυκλικές περιφορές. Αλλά υπήρχαν επίσης μουσικά έργα για βιολί, συνθέτες όπως ο Μπετόβεν, χορός από τον Βίκτορα Νόιμπεργκ (Victor Neuberg) και αρκετή ποίηση του ίδιου του Κρόουλι και του Σουΐνμπουρν (Swinburne). Μεγάλη έμφαση έδωσε ο Κρόουλι στην αισθητική ποιότητα των Ιεροτελεστιών, στις οποίες περιέλαβε μερικούς από τους δυνατότερους στίχους του, όπως για παράδειγμα την «Ιεροτελεστία του Δία», από την ωδή στον Διόνυσο στο επικό ποίημά του Ορφεύς.
Ο Τζ Φ. Μπράουν (J. F. Brown) είναι ένας από τους λίγους κριτικούς που εξέτασαν προσεκτικά τις Ιεροτελεστίες της Ελευσίνας με όρους δραματουργίας. Στην κριτική του έργου περιλαμβάνεται μεταξύ άλλων η σχέση μεταξύ της τέχνης και της τελετουργίας, η προσέγγιση του Κρόουλι σε ένα «θέατρο μεταβαλλόμενης συνείδησης» και η ομοιότητα της σκηνικής παρουσίας του Κρόουλι και του συμβολιστικού δράματος. Όταν σημειώνει πως, «ο Κρόουλι ένιωθε πως το δράμα του πρέπει επίσης να έχει ένα μύθο, για να χρησιμεύσει ως φορέας μύησης», επισημαίνει το δεύτερο στοιχείο των Ιεροτελεστιών, δηλαδή τη διδακτική τους πρόθεση και περιεχόμενο. Γαι όποιον έχει διαβάσει τις Ιεροτελεστίες, είναι φανερό πως τα τυπικά δεν έχουν καμία σχέση με τις αφηγήσεις των ελληνικών ιεροτελεστιών της Ελευσίνας, έτσι όπως παρουσιάζονται τουλάχιστον στο μύθο της Δήμητρας και της Περσεφόνης. Παρόλα αυτά η σύγχρονη εκδοχή του Κρόουλι δεν είναι πλήρως αποσυνδέδεμένη από τον κλασικό μύθο. Τα αρχικά μυστήρια ήταν ιεροτελεστίες μύησης, και απαντούσαν σε ένα «αίνιγμα» (με την αποκάλυψη των φυτικών κύκλων ως συμβόλων της ατομικής αναγέννησης), όπως και οι ιεροτελεστίες του Κρόουλι. Επίσης, ο Κρόουλι πάντα αναφερόταν στα μυστήρια ως τμήμα της διδασκαλίας του στο δοκίμιό του «Ελευσίς», πράγμα που σημαίνει ότι συνέδεε τη μύηση με μια παράδοση, τμήμα της οποίας ήταν τα Ελευσίνεια Μυστήρια. Οι Ιεροτελεστίες, ως προφητικό και καλλιτεχνικό γεγονός, ήταν σχεδόν μια πλήρης αποτυχία. Ακόμα και ο ίδιος αναγνωρίζει ότι απέτυχαν, αλλά για συγκεκριμένους λόγους: «Μείωσα τη σημασία των δραματικών στοιχείων, ενώ οι διάλογοι και η δράση ήταν μικροί». Αν και κατηγορεί το περιβάλλον για την άρνηση αυτού του εκδραματισμού, είναι ενδιαφέρον ότι εντοπίζει τα προβλήματα στις καλλιτεχνικές του αδυναμίες, όχι στη βασική μέθοδο και το κεντρικό μήνυμα του έργου του, που σε σημαντικό βαθμό δικαιώθηκε με την εμφάνιση του ψυχοδράματος μετά από 40 περίπου χρόνια. Έτσι, όταν ο Brown λέει ότι «ο Κρόουλι ως θεατρικός συγγραφέας συγκρούστηκε με τον Κρόουλι τον μάγο», δεν είναι πολύ μακριά από την αλήθεια. Ο πειραματισμός σε κάτι τόσο πρωτοπόρο δεν ήταν δυνατόν να εξασφαλίσει τις απαραίτητες ισορροπίες που θα εξασφαλίσουν και την επιτυχία του. Η ιδέα του, ωστόσο, εφαρμόστηκε σε άλλους τομείς της ανθρώπινης ψυχικής δραστηριότητας, όπως είναι αυτής του ψυχοδράματος. Η εφαρμογή δηλαδή της θεατρικής πρακτικής και των καλλιτεχνικών δρώμενων εν γένει για την αποκατάσταση της ψυχικής ισορροπίας.
Ordo Templi Orientis
Αν και ξεκίνησε την αποκρυφιστική του καριέρα στο Ερμητικό Τάγμα της Χρυσής Αυγής (αγγλ. Hermetic Order of the Golden Dawn), ο Άλειστερ Κρόουλυ είναι ευρέως γνωστός ως ανανεωτής του Ordo Templi Orientis (Ο.Τ.Ο.) ενός τεκτονικού τάγματος με το οποίο συνδέθηκε. Θεωρούσε πως το Ο.Τ.Ο. έμενε προσκολλημένο σε παραδοσιακές αρχές του Τεκτονισμού, γεγονός που εμπόδιζε οποιασδήποτε μορφής ανανέωση και κυρίως απαγόρευε τη συμμετοχή των γυναικών στην τελετουργία. Μεγάλο μέρος του ανανεωτικού έργου του Κρόουλυ, όμως, σχετιζόταν με την εισαγωγή και την ενεργό συμμετοχή του θηλυκού στοιχείου στο τελετουργικό έργο. Ο ίδιος δίνει έμφαση στον Γνωστικισμό. Ωστόσο, το πληρέστερο σώμα Γνωστικών κειμένων της βιβλιοθήκης του Ναγκ Χαμαντί ανακαλύφθηκε το 1945, δηλαδή μόλις 2 χρόνια πριν από το θάνατό του. Ωστόσο, η Καθολική Γνωστική Εκκλησία του, υποδεικνύει μια τάση έρευνας προς αυτή την κατεύθυνση, ιδιαίτερα μετά την καθοδήγηση που υποτίθεται ότι έλαβε στην Αίγυπτο κατ' ισχυρισμόν του ιδίου.
Ο Κρόουλυ έγραψε για τα αναθεωρημένα τυπικά του στον Arnold Krumm-Heller στις 22 Ιουνίου του 1930:
''Ο Reuss είχε τη συνήθεια να μυεί με τα τελετουργικά του Τεκτονισμού. Δεν υπήρχε, για να το θέσουμε απλά, καμία τάξη ή ευπρέπεια στη διαδικασία της μύησης. Φαίνεται πως αυτό το συνειδητοποίησε καλά, και ήταν ένας από τους λόγους για τους οποίους μου ζήτησε να αναθεωρήσω ολόκληρο το σύστημα της μύησης. Έκανα μια συγκριτική μελέτη πολλών τελετουργικών στα οποία είχα πρόσβαση, και έφτιαξα μια σειρά νέων, συμπεριλαμβανομένου του 6ου βαθμού, (αντίστοιχο του Kadosh) και χρησιμοποιήθηκαν στο Λονδίνο με μεγάλη επιτυχία. Πρέπει εδώ να σταματήσω για να επισημάνω ότι η θεμελιώδης και ουσιαστική αλλαγή, που θεωρώ απαραίτητη σε οποιαδήποτε τελετουργικά με τα οποία ασχολήθηκα, είναι η πλήρης εγκατάλειψη της λατρείας των σκλάβων-Θεών. Είναι αδύνατο για ελεύθερους ανθρώπους να αναγνωρίσουν οποιοδήποτε σύστημα δένεται με τα φετίχ των αγρίων, των οποίων μόνη κινητήρια δύναμη για δράση είναι ο φόβος που γεννιέται από την άγνοιά τους.''
Το 1916 ο Ρέους ταξίδεψε στη Βασιλεία, της Ελβετίας. Κατά την εκεί παραμονή του καθιέρωσε τη «Μεγάλη Ανατολική Στοά και Απόκρυφο Ναό» του O.T.O. και την Ερμητική Αδελφότητα του Φωτός στο Monte Veritas, την ουτοπιστική κοινότητα που ιδρύθηκε κοντά στην Ασκόνα το 1900 από τον Χέντρι Έντενκόβεν (Henri Oedenkoven) και την Ίντα Χόφμαν (Ida Hofmann). Στις 22 Ιανουαρίου του 1917, ο Ρέους δημοσίευσε ένα μανιφέστο για την Μεγάλη Ανατολική Στοά, που ονομάστηκε Verità Mystica. Εκείνο που έχει σημασία στην παρούσα φάση διερεύνησης της αναθεώρησης του Ο.Τ.Ο. από τον Κρόουλυ, είναι το γεγονός ότι κατά την ίδια ημερομηνία, δημοσίευσε μια αναθεωρημένη έκδοση του καταστατικού του O.T.O. του 1906, με μια «Σύνοψη των Βαθμών» και μια επιτομή του μηνύματος του Διδάσκαλου Θηρίον Το συγκεκριμένο μήνυμα υπήρξε η βάση της διδασκαλίας του Κρόουλυ και παρατίθεται αυτοούσιο Μήνυμα του Διδάσκαλου Θηρίον «Το να κάνεις αυτό που θέλεις, θα είναι το σύνολο του νόμου». «Δεν υπάρχει Νόμος πέρα από το Κάνε αυτό που θέλεις». «Η λέξη για τον Νόμο είναι Θέλημα». «Θέλημα - Thelema – σημαίνει Θέληση».
Το κλειδί για αυτό το μήνυμα είναι αυτή η λέξη - Θέληση. Η πρώτη προφανής έννοια αυτού του νόμου επιβεβαιώνεται από την αντίθεση, «Η λέξη της αμαρτίας είναι περιορισμός». Πάλι: «Δεν έχεις άλλο δικαίωμα από το να πράττεις σύμφωνα με τη θέλησή σου. Έτσι πράξε και κανείς δε θα πει όχι. Γιατί η αγνή θέληση, ανεπηρέαστη από σκοπούς, αποσπασμένη από την επιθυμία για αποτελέσματα, είναι με κάθε τρόπο τέλεια».
Σκεφθείτε το αυτό προσεκτικά. Φαίνεται να υπονοεί την ιδέ ότι εάν κάθε άνδρας και κάθε γυναίκα έπραττε σύμφωνα με τη θέλησή του –την αληθινή θέλησή του- δε θα υπήρχε καμία διαφωνία. «Κάθε άνδρας και κάθε γυναίκα είναι ένα αστέρι», και κάθε αστέρι κινείται σε μια προσδιορισμένη πορεία χωρίς παρεμβάσεις. Υπάρχει άφθονος χώρος για όλους, είναι μόνον η αναταραχή που δημιουργεί τη σύγχυση. Από αυτές τις εκτιμήσεις θα έπρεπε να είναι σαφές ότι το «Κάνε αυτό που θέλεις» δε σημαίνει «Κάνε αυτό που σου αρέσει». Είναι η αποθέωση της ελευθερίας, αλλά είναι επίσης ο δυνατότερος δεσμός. Κάνε αυτό που θέλεις –κατόπιν μην κάνεις τίποτα άλλο. Μην αφήσεις τίποτα να σε εκτρέψει από αυτόν τον αυστηρό και ιερό στόχο. Η ελευθερία είναι η απόλυτη άσκηση της θέλησής σου. Αν προσπαθήσεις να κάνεις οτιδήποτε άλλο, αμέσως θα εγερθούν εμπόδια. Κάθε πράξη που δε βρίσκεται στην καθορισμένη πορεία εκείνης της μίας τροχιάς, είναι ακανόνιστη, ένα εμπόδιο. Δεν υπάρχουν δύο θελήσεις, παρά μόνο μία.
Σημείωσε επιπλέον ότι χρειάζεται όχι μόνο να είναι καθαρή αυτή η θέληση, δηλαδή μοναδική, όπως σημειώθηκε πιο πάνω, αλλά επίσης «απαλλαγμένη σκοπού». Αυτή η παράξενη φράση προκαλεί ένα μικρό κενό. Πιθανώς σημαίνει ότι οποιοσδήποτε σκοπός στη θέληση θα την μετρίαζε. Σαφώς η «σφοδρή επιθυμία του αποτελέσματος» είναι κάτι από το οποίο η θέληση πρέπει να απαλλαγεί. Αλλά η φράση μπορεί επίσης να ερμηνευθεί «με σκοπό ακατάπαυστο» - δηλ. με ανεξάντλητη ενέργεια. Συνεπώς πρόκειται για την ιδέα μιας αιώνιας κίνησης, άπειρης και αναλλοίωτης. Είναι η Νιρβάνα, δυναμική και όχι στατική- και έτσι γίνεται το ίδιο πράγμα στο τέλος.
Ο προφανής πρακτικός στόχος του μάγου είναι κατόπιν να ανακαλύψει ποια είναι η πραγματική του θέληση, έτσι ώστε να την ασκήσει με αυτόν τον τρόπο, και μπορεί καλύτερα να ολοκληρώσει το έργο του με τις πρακτικές του Liber Thisarb (βλ. Equinox I (7), σελ. 105) ή άλλες που πιθανώς θα υποδειχθούν στο πέρασμα του χρόνου.
Πρέπει (1) Να ανακαλύψεις ποια είναι η θέλησή σου. (2) Να ασκήσεις αυτή τη θέληση με (α) συγκέντρωση, (β) απόσπαση, (γ) ειρήνη. Τότε, και μόνο τότε, βρίσκεσαι σε αρμονία με την Κίνηση των Πραγμάτων και η θέλησή σου γίνεται τμήμα και συνεπώς ίση με τη Θέληση του Θεού. Δεδομένου ότι η θέληση είναι μόνο η δυναμική πτυχή του εαυτού, και εφόσον δύο διαφορετικοί εαυτοί δε θα μπορούσαν να κατέχουν ταυτόσημες θελήσεις, τότε, αν η θέλησή σου είναι Θέληση του Θεού, Συ είσαι Αυτό.
Ελισάβετ του Ηνωμένου Βασιλείου
Η Ελισάβετ του Ηνωμένου Βασιλείου (1770 - 1840) ήταν το έβδομο παιδί του Γεωργίου Γ΄ του Ηνωμένου Βασιλείου και της Καρλόττας του Μεκλεμβούργου-Στρέλιτς.
Γεννήθηκε στις 22 Μαΐου 1770 στα Ανάκτορα του Μπάκιγχαμ και βαπτίσθηκε στο Παλάτι του Αγίου Ιακώβου στις 17 Ιουνίου 1770 από τον Αρχιεπίσκοπο του Κάντερμπερυ, Φρέντερικ Κορνουάλις.
Άλιστερ Κρόουλι
Ordo Templi Orientis
Υπάρχει μόνο μια άλλη λέξη που χρειάζεται ερμηνεία. Αλλού γράφεται -σίγουρα προς μεγάλη μας ανακούφιση- «Η Αγάπη είναι ο Νόμος, η αγάπη κάτω από τη θέληση».'
Ελισάβετ του Ηνωμένου Βασιλείου
Στα παιδικά της χρόνια περνούσε τον περισσότερο χρόνο της κοντά στους γονείς και τις αδελφές της. Θεωρείται ότι ήταν η αγαπημένη κόρη της μητέρας της και περιγράφεται ως έξυπνη και απαιτητική.
Υπάρχει ο ισχυρισμός ότι η πριγκίπισσα Ελισάβετ είχε συνάψει σχέση με τον Τζορτζ Ράμους (1747 - 1808) και ότι απέκτησε μια κόρη μαζί του, την Ελάιζα (1788 - 1869).
Άλιστερ Κρόουλι
Ordo Templi Orientis
Αυτό που χρειάζεται να κατανοηθεί είναι ότι, ενώ η Θέληση είναι ο Νόμος, η φύση αυτής της Θέλησης είναι η Αγάπη. Αλλά αυτή η Αγάπη είναι παράπλευρη της Θέλησης. Δεν έρχεται σε αντίθεση ή δεν εκτοπίζει τη Θέληση. Και αν προκύψουν προφανείς αντιφάσεις σε οποιαδήποτε κρίση, είναι η Θέληση εκείνη που θα μας καθοδηγήσει σωστά. Ιδού, ενώ στο Βιβλίο του Νόμου βρίσκεται ένα μεγάλο μέρος της Αγάπης, δεν υπάρχει η λέξη Συναίσθημα. Το ίδιο το μίσος μοιάζει σχεδόν με την Αγάπη! «Καθώς μάχονται οι αδελφοί!» Όλες οι ανθρώπινες φυλές του κόσμου το κατανοούν αυτό. Η Αγάπη του Liber Legis είναι πάντα τολμηρή, ακόμα και οργιαστική. Υπάρχει ευαισθησία, αλλά είναι η ευαισθησία της δύναμης. Δυνατή και φοβερή και λαμπρή, ωστόσο, είναι μόνο το λάβαρο πάνω στην ιερή λόγχη, επιγραφή πάνω στα ξίφη των ιπποτών-μοναχών του Θελήματος. .
Ελισάβετ του Ηνωμένου Βασιλείου
Το 1808 η Ελισάβετ αναγκάστηκε να αρνηθεί μια πρόταση γάμου από τον εξόριστο Λουδοβίκο Φίλιππο, Δούκα της Ορλεάνης (μετέπειτα Βασιλιά των Γάλλων), εξαιτίας του γεγονότος ότι ήταν Ρωμαιοκαθολικός και δεν υπήρχε η συγκατάθεση της μητέρας της.
Κατά τη διάρκεια μιας δεξίωσης, το 1814, η Ελισάβετ γνώρισε τον Γερμανό πρίγκηπα Φρειδερίκο της Έσσης-Χόμπουρκ. Ο γάμος τους πραγματοποιήθηκε στις 7 Απριλίου 1818 στη παρεκκλήσι των Ανακτόρων του Μπάκιγχαμ. Θεωρείται ότι δεν αγαπήθηκαν, παρά την αμοιβαία κατανόηση και σεβασμό που είχαν μεταξύ τους. Με αυτό το γάμο η Ελισάβετ ήταν σε θέση να ξεφύγει από το καταπιεστικό περιβάλλον του σπιτιού της, μετακομίζοντας στη Γερμανία, και ο Φρειδερίκος αποκτούσε πολλά πλεονεκτήματα συμμαχώντας με τη βρετανική βασιλική οικογένεια.
Άλιστερ Κρόουλι
Ordo Templi Orientis
Όπως είναι φυσικό ένα τέτοιο μανιφέστο έφερνε τα πάνω κάτω στην παραδοσιακή ιεραρχία των πραγμάτων, εισάγοντας μια διάσταση ανήκουστη ως τότε, την υπακοή στη μία και μοναδική αληθινή θέληση. Κάτι τέτοιο βέβαια άλλαζε άρδην τα δεδομένα και τους προσανατολισμούς της εσωτερικής εκπαίδευσης και αναζήτησης. Παρά το νιτσεϊκό ύφος της αναφοράς του σε σκλάβους-θεούς, εδώ ο Κρόουλυ ακολουθεί κατά γράμμα το βασικό μήνυμα που κρύβεται σε όλες τις διδασκαλίες. Δεν υπάρχει άλλος δρόμος για εξέλιξη από το να κατανοήσει κανείς ποιος είναι ο εσώτερος εαυτός και να ταυτιστεί με τη θεϊκή θέληση. Ο δρόμος για τη θεϊκή θέληση προκαθορίζεται από την αποφασιστική εμμονή στη θέληση του εσωτερικού εαυτού. Για αυτόν τον λόγο θυσιάστηκε συνειδητά ο Σωκράτης, ο Χριστός και τόσοι άλλοι μεγάλοι διδάσκαλοι της ανθρωπότητας. Για την εποχή της απόλυτης ιεράρχησης και της υπακοής σε συγκεκριμένους κανόνες, όμως, το μήνυμα του Κρόουλυ ακούστηκε σχεδόν εξωφρενικό, αλλά εκείνος δε σταμάτησε εκεί.
Ελισάβετ του Ηνωμένου Βασιλείου
Στις 20 Ιανουαρίου 1820 ο Φρειδερίκος διαδέχθηκε τον πατέρα του ως λανδγράβος της Έσσης-Χόμπουργκ. Χάρη στην προίκα της Ελισάβετ και το ετήσιο επίδομά της, ήταν σε θέση να ανακαινίσει το Παλάτι του Μπαντ Χόμπουργκ.
Άλιστερ Κρόουλι
Ordo Templi Orientis
Ακολουθεί το Liber LII: Η Διακήρυξη του O.T.O. που βασίστηκε πλήρως στη Διακήρυξη του Μ.Μ.Μ. του 1912. Προστέθηκαν θελημικοί χαιρετισμοί, αναθεωρήθηκαν οι αναφορές σε αξιωματικούς, οι αναφορές στις γκινέες που αντικαταστάθηκαν με αναφορές σε δολλάρια, και διαγράφτηκαν δύο ονόματα οργανισμών (Το Ροδοσταυρικό Τάγμα και το Ερμητικό Τάγμα της Χρυσής Αυγής). Ο πίνακας εισφορών διαγράφτηκε και η δήλωση «Το [O.T.O.] δεν παραβιάζει από καμιά άποψη τα προνόμια των εξουσιοδοτημένων Τεκτονικών Στοών» προστέθηκε μετά από τον κατάλογο οργανώσεων, ενώ η τεκτονική αποκήρυξη που αναφέρθηκε προηγουμένως άλλαξε:
''Το O.T.O., αν και Τεκτονική Ακαδημία (Academia Masonica), δεν είναι Τεκτονική Στοά όσον αφορά στα «μυστικά» της με την έννοια που γίνεται συνήθως αντιληπτή αυτή η έκφραση. Επομένως, σε καμία περίπτωση δε συγκρούεται ή παραβιάζει τα προνόμια της Ενωμένης Μεγάλης Στοάς της Αγγλίας ή οποιασδήποτε Μεγάλης Στοάς εδρεύει στην Αμερική ή όπου αλλού.''
Ελισάβετ του Ηνωμένου Βασιλείου
Εκείνη πέθανε στις 10 Ιανουαρίου 1840 σε ηλικία 69 ετών και ενταφιάστηκε στο Μαυσωλείο των Λανδγράβων του Χόμπουργκ.
Άλιστερ Κρόουλι
Ordo Templi Orientis
Με αυτόν τον τρόπο ο Άλειστερ Κρόουλυ έκοψε τον ομφάλιο λώρο που τόσο επίμονα επιζητούσε ο Ρέους, κυρίως για λόγους νομιμοποίησης του Ο.Τ.Ο. στο τεκτονικό σώμα.
Ελισάβετ του Ηνωμένου Βασιλείου
Παραπομπές
Κατηγορία:Βρετανίδες πριγκίπισσες Κατηγορία:Πριγκίπισσες της Γερμανίας Κατηγορία:Πριγκίπισσες του Ανόβερου
Άλιστερ Κρόουλι
Ο απόψεις του Κρόουλυ για τη Μαγεία
Σε γενικές γραμμές ο Κρόουλυ πέραν των θεωρητικών του διακηρύξεων και των τελετουργικών ανανεώσεων, προχώρησε σε μια βαθύτερη αναδιάρθρωση του μαγικού έργου, που στηριζόταν κυρίως στις απόψεις του για τη Μαγεία, τα μαγικά φαινόμενα και τον τρόπο οργάνωσης και ταξινόμησης αυτών των φαινομένων σε σχέση με την υποκειμενική ή αντικειμενική αντίληψη του Μάγου.
Ας δούμε τι λέει ο ίδιος στον πρόλογο της Γοητείας (αγγλ. Goetia) ή Μικρή Κλείδα του Σολομώντα , που έγραψε ενώ βρισκόταν στο σπίτι Μπολέσκιν (αγγλ. Boleskine):
''«Δε με ενδιαφέρει να αρνηθώ ή να απολογηθώ για την αντικειμενική πραγματικότητα των «μαγικών» φαινομένων. Αν συνιστούν παραισθήσεις, είναι τουλάχιστον τόσο πραγματικά όσο αρκετά αδιαμφισβήτητα γεγονότα της καθημερινής μας ζωής και αν ακολουθήσουμε την άποψη του Herbert Spencer, συνιστούν τουλάχιστον αποδείξεις κάποιας αιτίας. Αυτό το γεγονός θα αποτελέσει τη βάση της έρευνάς μας. Ποια είναι η αιτία της παραίσθησης μου, έτσι ώστε να βλέπω τελικά κάποιο πνεύμα που επικαλέστηκα μέσα στο τρίγωνο της Τέχνης;''
''»Οποιοσδήποτε σκεπτικιστής, ή ψυχολόγος ίσως πει: Η αιτία βρίσκεται στον εγκέφαλο σου. Τα παιδιά των Άγγλων μαθαίνουν ότι το Σύμπαν ανάγεται στο άπειρο Διάστημα μέσω της εκπαιδευτικής διαδικασίας. Τα παιδιά των Ινδουϊστών για την Άκασα, που είναι το ίδιο πράγμα. Οι Ευρωπαίοι, που ψάχνουν λίγο βαθύτερα, μαθαίνουν από τον Φίχτε ότι το φαινομενικό Σύμπαν είναι η δημιουργία του Εγώ. Ινδουϊστές ή Ευρωπαίοι κάτω από την επίβλεψη ενός Ινδού γκουρού μαθαίνουν ότι μέσω της Άκασα εννοείται η Τσιτάκασα. Η Τσιτάκασα τοποθετείται στο Τρίτο μάτι δηλαδή στον εγκέφαλο.''
''»Υποθέτοντας πως υπάρχουν υψηλότερες διαστάσεις του χώρου, μπορούμε να κατανοήσουμε αυτό το γεγονός υπό το πρίσμα του Ρεαλισμού: αλλά μάλλον θα είναι άδικος ο κόπος μας. Στο κλασικό Σύμπαν αληθεύει ότι όλες οι εντυπώσεις των αισθήσεων εξαρτώνται από τις αλλαγές στη χημεία του εγκεφάλου, συμπεριλαμβανομένων και των παραισθήσεων, οι οποίες τελικά είναι και αυτές αισθητηριακές εντυπώσεις, τόσο όσο και τα γεγονότα που αποτελούν την «πραγματικότητα» και ανήκουν στην κατηγορία των φαινομένων που εξαρτώνται από τη λειτουργία του εγκεφάλου. Τα μαγικά φαινόμενα παρ'όλα αυτά, ανήκουν σε μία ειδική υποκατηγορία από τη στιγμή που αποτελούν προϊόντα της θέλησης, και η αιτία τους είναι μία σειρά «πραγματικών» φαινομένων, τα οποία αποκαλούνται έργα της Τελετουργικής Μαγείας.''
»Αυτά τα έργα συνίστανται σε:
''»Τούτες οι ασυνήθιστες εντυπώσεις παράγουν ασυνήθιστες αλλαγές στον εγκέφαλο. Κατά συνέπεια η ίδια η άθροισή τους είναι ασυνήθης. Η προβολή τους πίσω στον προφανή φαινομενικό κόσμο που ζούμε είναι κατά συνέπεια ασυνήθιστη. Στα παραπάνω, λοιπόν, ανάγεται η πραγματικότητα των εργασιών και των φαινομένων της τελετουργικής Μαγείας, και τη θεωρώ επαρκή, όσο τα παραπάνω αναφέρονται σε φαινόμενα τα οποία εμφανίζονται στον ίδιο το Μάγο: η εμφάνιση του πνεύματος, ο διάλογος μαζί του, πιθανά σοκ από παραλογισμό, ακόμα και η έκσταση ή ο θάνατος και η τρέλα. Ωστόσο, μπορεί κάποιο από τα παραπάνω φαινόμενα που περιγράφονται στο βιβλίο της Γοητείας να πραγματοποιηθούν. Αν συμβεί κάτι τέτοιο, μπορείτε να δώσετε μία λογική εξήγηση αυτών που θα ακολουθήσουν;''
''»Τα πνεύματα της Γοητείας (Goetia) είναι τμήματα του ανθρώπινου νου. Οι σφραγίδες τους λοιπόν είναι μέθοδοι διέγερσης ή ρύθμισης των συγκεκριμένων τμημάτων (μέσω του οφθαλμού). Τα ιερά ονόματα του Θεού στις επικλήσεις είναι δονήσεις κατάλληλες για να επιφέρουν:''
Βάσει των παραπάνω φαίνεται πως ο Άλειστερ Κρόουλυ πίστευε στην αποτελεσματικότητα της Μαγείας, αλλά αρνιόταν να την χαρακτηρίσει μεταφυσική. Την θεωρούσε προϊόν της ανθρώπινης διάνοιας. Συνδυασμένη με την έκφραση της απόλυτης θέλησης του εσωτερικού εαυτού, θα μπορούσε να οδηγήσει το ανθρώπινο πλάσμα σε μια εκούσια έξοδο από τα δεσμά του αυτοπεριορισμού του.
Θάνατος
Ο Άλιστερ Κρόουλι πέθανε από πνευμονικό οίδημα σε ένα πανδοχείο του Χέιστινγκς στις 1 Δεκεμβρίου 1947 σε ηλικία 72 ετών. Ήταν εθισμένος στην ηρωίνη, εξαιτίας της μορφίνης που έπαιρνε για το άσθμα και τη βρογχίτιδα που τον ταλαιπωρούσε επί σειρά ετών. Στη νεκρώσιμη ακολουθία του περιλήφθηκε η ανάγνωση ενός έργου του Ο Ύμνος στον Πάνα, γεγονός που περιγράφηκε από τις εφημερίδες της εποχής ως μαύρη λειτουργία.
Συγγραφικό έργο
Τα ποιήματα και τα έργα της νεότητας εκδόθηκαν στο Collected Works of Aleister Crowley 1905-1907
Στα αποκρυφιστικά του έργα σημαντικότερα θεωρούνται τα:
Από το The Equinox (με υπότιτλο "The Review of Scientific Illuminism"):
Ασχολήθηκε επίσης με τη φανταστική λογοτεχνία:
Στα εκδομένα ποιητικά έργα του περιλαμβάνονται τα:
Βιβλιογραφία
Juan Arias : Paulo Coelho, Οι εξομολογήσεις του προσκυνητή (Αθήνα 2001)
Κατηγορία:Άγγλοι συγγραφείς Κατηγορία:Άγγλοι εσωτεριστές Κατηγορία:Υποστηρικτές ψυχεδελικών ναρκωτικών Κατηγορία:Άγγλοι αυτοβιογράφοι Κατηγορία:Επικριτές του Χριστιανισμού
Κατάλογος νομαρχών Αχαΐας
Μετά την επανάσταση του 1821 κρατήθηκε η οθωμανική γεωγραφική διαίρεση και οι πρώτη διοικητές ήταν το 1823 οι Έπαρχοι, με την απελευθέρωση το 1828 ο κυβερνήτης Ιωάννης Καποδίστριας αντικατέστησε τον έπαρχο με τον "Έκτακτο επίτροπο ή διοικητή" και με την έλευση του Βασιλιά Όθωνα δημιουργήθηκαν το 1833 οι Νομοί όπου διορίσθηκαν και οι πρώτοι Νομάρχες. Λόγω διαφόρων διοικητικών μεταρρυθμίσεων η θέση του νομάρχη Αχαΐας διατηρούνταν την περίοδο 1899-1909 και 1936-2010, το 2010 καταργήθηκαν οι Νομοί και η θέση του νομάρχη και το αξίωμα αντικαταστάθηκε από εκείνο του Αντιπεριφερειάρχη.
Αντιπεριφερειάρχες Αχαΐας
Ως συνέχεια των νομαρχών, θα μπορούσαν να θεωρηθούν οι Αντιπεριφερειάρχες.
Παραπομπές και υποσημειώσεις
νομαρχων αχαιας Αχαιας
Ο Υπέροχος Γκάτσμπυ (ταινία, 2013)
Το Ο Υπέροχος Γκάτσμπυ (αγγλικά: The Great Gatsby) είναι αμερικανική αισθηματική δραματική ταινία, παραγωγής 2012. Τη σκηνοθεσία ανέλαβε ο Μπαζ Λούρμαν και το σενάριο έγραψε ο ίδιος μαζί με τον Κρεγκ Πιρς. Η ταινία αποτελεί προσαρμογή της ομότιτλης νουβέλας του Φ. Σκοτ Φιτζέραλντ. Πρωταγωνιστούν οι Λεονάρντο Ντι Κάπριο, Τόμπι Μαγκουάιρ, Κάρεϊ Μάλιγκαν, Τζόελ Έντγκερτον και Άιλα Φίσερ. Ο Νικ Κάραγουεϊ εντυπωσιάζεται από τη μυστηριώδη ζωή και το πλούσιο λάιφσταϊλ του γέιτονά του, Τζέι Γκάτσμπυ. Ο Νικ εισάγεται στον κόσμο του Γκάτσμπυ και γνωρίζει τον κύκλο του. Γρήγορα θα γίνει μάρτυρας της εμμονής και της τραγωδίας.
Τα γυρίσματα της ταινίας ξεκίνησαν στις 5 Σεπτεμβρίου 2011 στο Σίδνεϊ της Αυστραλίας και ολοκληρώθηκαν στις 22 Δεκεμβρίου 2011, με επιπρόσθετες λήψεις να πραγματοποιούνται τον Ιανουάριο του 2012. Η ταινία είχε αρχικά προγραμματιστεί να κυκλοφορήσεις στις 25 Δεκεμβρίου 2012, και σε μορφή 3D, αλλά στις 6 Αυγούστου 2012, ανακοινώθηκε ότι η ημερομηνία κυκλοφορίας της ταινίας μεταφέρθηκε το καλοκαίρι του 2013.
Η ταινία κυκλοφόρησε στους κινηματογράφους στις 10 Μαΐου 2013. Απέσπασε μικτά σχόλια από τους κριτικούς αλλά δεν το εμπόδισε να γίνει εισπρακτική επιτυχία αποφέροντας 353,6 εκατομμύρια δολάρια παγκοσμίως. Βραβεύτηκε με δύο Όσκαρ και με δύο BAFTA.
Ανάπτυξη
Πριν την ταινία αυτή ήδη το μυθιστόρημα του Φ. Σκοτ Φιτζέραλντ είχε ανεβεί στο Μπρόντγουεϊ και μεταφέρθηκε αρκετές φορές στον κινηματογράφο. Το Δεκέμβριο του 2008, το περιοδικό Variety ανέφερε ότι την καινούρια κινηματογραφική μεταφορά θα σκηνοθετήσει ο Μπαζ Λούρμαν, σκηνοθέτης των ταινιών Moulin Rouge! (2001) και Αυστραλία (Australia, 2008).
Όταν ρωτήθηκε για την ταινία, ο Λούρμαν δήλωσε ότι σχεδίαζε το ριμέικ να είναι πιο επίκαιρο εξαιτίας των θεμάτων του βιβλίου που κριτικάρει τον συχνά ανεύθυνο τρόπο ζωής των πλουσίων. Για να ασχοληθεί εκτενώς με το πρότζεκτ, τον Σεπτέμβριο του 2010 ο Λούρμαν μετακόμισε μαζί με την οικογένειά του από την Αυστραλία στο Τσέλσι της Νέας Υόρκης, όπου και σκόπευε να γυρίσει την ταινία. Τον Ιανουάριο του 2011, ο Λούρμαν είπε στην εφημερίδα The Hollywood Reporter ότι θα γύριζε την ταινία σε μορφή 3D. Τέλη του ίδιου μήνα, ο σκηνοθέτης έδειξε αμφιβολία για το αν θα παρέμενε στο πρότζεκτ, πριν τελικά αποφασίσει να παραμείνει.
Το 2010 ανακοινώθηκε ότι την παραγωγή της ταινίας ανέλαβε η Sony Pictures Entertainment αλλά το 2011 η Warner Bros. ήταν κοντά στο να έρθει σε συμφωνία να χρηματοδοτήσει και να αναλάβει τη διανομή της ταινίας παγκοσμίως.
Κάστινγκ
Ο Λούρμαν δήλωσε ότι τα αποτελέσματα των δοκιμαστικών των ηθοποιών για την ταινία ήταν πολύ ενθαρρυντικά. Ο πρώτος που υπέγραψε να συμμετάσχει στην ταινία ήταν ο Λεονάρντο Ντι Κάπριο στο ρόλο του Τζέι Γκάτσμπυ, έναν 32χρονο μυστηριώδη εκατομμυριούχο που έχει εμμονή με την 23χρονη Ντέιζι Μπιουκάναν, την οποία γνώρισε όταν αυτός ήταν 27 ετών και αξιωματικός στο ξεκίνημα του Α' Παγκοσμίου Πολέμου. Ο Τόμπι Μαγκουάιρ υποδύεται τον 29χρονο Νικ Κάραγουεϊ, ξάδερφο της Ντέιζι και αφηγητή της ταινίας.
Τον Οκτώβριο του 2010, φημολογούνταν ότι η Αμάντα Σάιφρεντ θα υποδυόταν την Ντέιζι Μπιουκάναν. Τον επόμενο μήνα ανακοινώθηκε ότι ο Λούρμαν πέρναγε από δοκιμαστικό αρκετές ηθοποιούς, συμπεριλαμβανομένων των Κίρα Νάιτλι, Ρεμπέκα Χολ, Μπλέικ Λάιβλι, Άμπι Κόρνις, Μισέλ Γουίλιαμς και Σκάρλετ Τζοχάνσον καθώς και τη Νάταλι Πόρτμαν για το ρόλο της Ντέιζι. Η Τζοχάνσον τελικά αποχώρησε λόγω άλλων επαγγελματικών υποχρεώεων και λίγο αργότερα ανακοινώθηκε ότι η Κάρεϊ Μάλιγκαν όχι μόνο ήταν υποψήφια για το ρόλο αλλά και το φαβορί. Στις 15 Νοεμβρίου 2010, ο Λούρμαν αναοίνωσε ότι ο ρόλος της Ντέιζι δόθηκε στη Μάλιγκαν.
Τον Απρίλιο, ο Μπεν Άφλεκ ήταν σε διαπραγματεύσεις για το ρόλο του Τομ Μπιουκάναν, αλλά αναγκάστηκε να αρνηθεί λόγω της υποχρέωσής του στην ταινία Argo, τη οποία και θα σκηνοθετούσε. Πριν ο ρόλος τελικά καταλήξει στον Τζόελ Έντγκερτον, άλλοι υποψήφιοι για το ρόλο ήταν οι Μπράντλεϊ Κούπερ και Λουκ Έβανς. Η Αυστραλίδα ηθοποιός Άιλα Φίσερ πήρε το ρόλο της Μιρτλ Γουίλσον ενώ η πρωτοεμφανιζόμενη και επίσης Αυστραλίδα Ελίζαμπεθ Ντεμπκίκι κέρδισε το ρόλο της Τζόρνταν Μπέικερ.
Box office
Με προϋπολογισμό 105.000.000 δολάρια, η ταινία Ο Υπέροχος Γκάτσμπυ έκανε άνοιγμα τριημέρου στη 2η θέση με 50 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 144,8 εκατομμύρια δολάρια και στον υπόλοιπο κόσμο συγκέντρωσε 208,8 εκατομμύρια δολάρια. Παγκοσμίως απέφερε 353,6 εκατομμύρια δολάρια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2013 Κατηγορία:Ταινίες παραγωγής Warner Bros. Κατηγορία:Αμερικανικές αισθηματικές δραματικές ταινίες Κατηγορία:Αυστραλιανές ταινίες Κατηγορία:Αγγλόφωνες ταινίες Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης Κατηγορία:Ταινίες τοποθετημένες σε ψυχιατρικές κλινικές Κατηγορία:Αυστραλιανές δραματικές ταινίες Κατηγορία:Αμερικανικές 3D ταινίες Κατηγορία:Ταινίες που κέρδισαν Όσκαρ Καλύτερης Ενδυματολογίας Κατηγορία:Ταινίες βασισμένες σε αμερικανικά μυθιστορήματα
Βοράνια
Τα βοράνια είναι ενώσεις του βορίου. Κανονικά πρόκειται για ενώσεις βορίου και υδρογόνου. Ωστόσο, ο όρος επεκτείνεται και σε ενώσεις που έχουν την παρουσία και άλλων χημικών στοιχείων.
Γωνιακή χειλίτιδα
Η γωνιακή χειλίτιδα (ή όπως αλλιώς ονομάζεται γωνιακή στοματίτιδα) είναι μία φλεγμονώδης αλλοίωση στη γωνία των χειλιών που συχνά είναι αμφοτερόπλευρη. Φαίνονται σχισμές στο δέρμα και στα χείλη που σε σοβαρές περιπτώσεις μπορεί να αιμορραγούν και να δημιουργηθούν έλκη με εφελκίδες.
Αίτια
Αν και οι πληγές μπορούν να επιμολυνθούν με τον μύκητα Candida albicans, ή άλλους παθογόνους οργανισμούς, μελέτες έχουν δείξει ότι η αρχική έναρξη της γωνιακής χειλίτιδας οφείλεται σε διατροφικές ανεπάρκειες, κυρίως ριβοφλαβίνη (βιταμίνη Β2), ανεπάρκεια σιδήρου και ανεπάρκεια ψευδαργύρου που μπορεί να οφείλονται είτε σε μη επαρκή διαιτιτική πρόσληψη της ουσίας ή σε άλλες παθολογικές καταστάσεις (π.χ. κοιλιοκάκη).
Επίσης ηλικιωμένοι που χάνουν τα δόντια τους μπορεί να αναπτύξουν γωνιακή χειλίτιδα επειδή κλείνει το στόμα σε μεγαλύτερο βαθμό. Επίσης μπορεί να είναι αποτέλεσμα χαμηλής θερμοκρασίας περιβάλλοντος (όπως την περίοδο του χειμώνα).
Μιχάλης Χατζηγιάννης
Ο Μιχάλης Χατζηγιάννης (Λευκωσία, 5 Νοεμβρίου 1978) είναι Ελληνοκύπριος τραγουδιστής, συνθέτης και πολιτικός. Από την 1 Μαρτίου 2023 έως τις 11 Ιουλίου 2023 διετέλεσε υφυπουργός Πολιτισμού παρά τω Προέδρω στην κυβέρνηση της Κύπρου υπό την προεδρία του Νίκου Χριστοδουλίδη.
Γωνιακή χειλίτιδα
Αίτια
Η γωνιακή χειλίτιδα μπορεί να προκληθεί από μικρόβια αλλά οι πιο συχνοί παθογόνοι είναι οι μύκητες. Επίσης μπορεί να προκληθεί από φαρμακευτικές ουσίες που προκαλούν ξήρανση του δέρματος, όπως και σε πρωτοπαθή υπερβιταμίνωση Α.
Μιχάλης Χατζηγιάννης
Θεωρείται από τους δημοφιλέστερους και εμπορικότερους σύγχρονους καλλιτέχνες στην Ελλάδα, έχοντας στο ενεργητικό του μεγάλες επιτυχίες όπως Μόνο στα όνειρα, το Πάρτι, το Κρυφό φιλί, το Πιο Πολύ, και άλλες. Είναι μέλος του σωματείου «ΕΛΠΙΔΑ – Σύλλογος Φίλων Παιδιών με καρκίνο» και μάλιστα ανακηρύχθηκε από την Μαριάννα Βαρδινογιάννη «Καλλιτέχνης Ελπίδας 2019-2021».
Γωνιακή χειλίτιδα
Θεραπεία
Η θεραπεία ποικίλει ανάλογα με τα αίτια. Σε ελάσσονες περιπτώσεις που οφείλονται σε βακτηριακή μόλυνση, γίνεται χρήση τοπικού αντιβιωτικού στην περιοχή για μερικές ημέρες. Ελάσσονες περιπτώσεις που οφείλονται σε μυκητιασιακή μόλυνση αντιμετωπίζονται με αντιμυκητιασικές αλοιφές.
Μιχάλης Χατζηγιάννης
Βιογραφικά στοιχεία
Παρακολούθησε μαθήματα μουσικής στο Εθνικό Ωδείο Κύπρου και παρακάθισε εξετάσεις προπτυχιακού επιπέδου της Βασιλικής Ακαδημίας Μουσικής του Λονδίνου για πιάνο, κιθάρα, και θεωρία.
Γωνιακή χειλίτιδα
Θεραπεία
Οι περιπτώσεις που οφείλονται σε σύνδρομα δυσαπορρόφησης ή σε διατροφικές ανεπάρκειες αντιμετωπίζονται με τη χορήγηση της ουσίας που βρίσκεται σε έλλειψη, όπως ενέσεις βιταμίνης Β12 ή πρόσληψη σιδήρου.
Μιχάλης Χατζηγιάννης
Βιογραφικά στοιχεία
Το 1994 πήρε μέρος στον διαγωνισμό ταλέντων «Αφετηρίες» που προβλήθηκε στο ΡΙΚ πρώτος μεταξύ 1000 διαγωνιζομένων. Επίσης, την ίδια χρονιά, συμμετείχε στον «Παγκύπριο Διαγωνισμό Τραγουδιού» με το τραγούδι Η δική μου Ιστορία όπου και πήρε το πρώτο βραβείο.
Γωνιακή χειλίτιδα
Αναφορές
Κατηγορία:Φλεγμονές
Μιχάλης Χατζηγιάννης
1995 - 2000
Στην Κύπρο κυκλοφόρησε τους δίσκους: «Σενάριο» (1995), «Ο Μιχάλης Χατζηγιάννης τραγουδά Δώρο Γεωργιάδη» (1997), «Επαφή» ([1998). Παράλληλα με τη δισκογραφία συμμετείχε στην μουσική παραγωγή του Σταύρου Σιδερά «Πυγμαλίων». Τον Μάιο του 1998 εκπροσώπησε την Κύπρο στο Διαγωνισμό Τραγουδιού της Eurovision με το τραγούδι «Γέννεσις».
Στην Αθήνα γνωρίστηκε με τον συνθέτη Γιώργο Χατζηνάσιο και επιλέχθηκε να τραγουδήσει στο άλμπουμ «Άγγιγμα Ψυχής» που περιέχει την μουσική και τα τραγούδια της  τηλεοπτικής σειράς του Αντέννα και κυκλοφόρησε τον Δεκέμβριο του 1998.
2000-2010
Το Μάρτιο του 2000 ο Χατζηγιάννης κυκλοφόρησε τον πρώτο προσωπικό του δίσκο στην Ελλάδα. Έπειτα τα "Κρυφό Φιλί","Μόνος Μου", "Ακατάλληλη Σκηνή" και "Live" έγιναν όλα τριπλά πλατινένια και τον καθιέρωσαν στα ραδιόφωνα και στις sold out συναυλίες του. Το τραγούδι του "Δε φεύγω" κέρδισε το βραβείο του καλύτερου ελληνικού τραγουδιού στα πρώτα μουσικά βραβεία Κύπρου το 2006.
Το 2006 κυκλοφορεί το πρώτο του Live Cd. Τον Δεκέμβριο του 2006 κυκλοφόρησε τον δίσκο "Φίλοι και Εχθροί" με το πιο επιτυχημένο τραγούδι από όλα της δεκαετίας του 2000 "Χέρια Ψηλά" όπως ανακοινώθηκε επίσημα από την I.F.P.I. Το 2007 συνεργάστηκε με τους Reamonn στο κομμάτι "Tonight" και κυκλοφόρησε το "Πιο πολύ". Τέλη 2007 κυκλοφορεί δεύτερο live άλμπουμ.
Το 2007 αναδείχθηκε σε θριαμβευτή στα Μουσικά Βραβεία Αρίων όπως έγινε και το 2005 αυτή τη φορά με 8 συνολικά βραβεία, ανάμεσά τους αυτά του καλύτερου τραγουδιστή και του καλύτερου δίσκου για το " Φίλοι και Εχθροί". Το 2008 κυκλοφόρησε το 7ο άλμπουμ του με τον συμβολικό τίτλο "7" που περιέχει 11 τραγούδια από τα οποία τα περισσότερα έγιναν άμεσα επιτυχίες και το άλμπουμ το εμπορικότερο της χρονιάς 2008.
Το καλοκαίρι του 2009 βγήκε η special edition του "7" η οποία μαζί με τα 11 γνωστά κομμάτια περιέχει και 2 remixes: το «Είσαι εδώ» σε συνεργασία με το R'n'B συγκρότημα τους Otherview και το «Ανάποδα Reverse Sumka Remix».
Δεκαετία 2000-10
Ο Χατζηγιάννης έκλεισε τη δεκαετία 2000-10 παίρνοντας το ειδικό βραβείο "Best Selling Artist of the Decade" από την δισκογραφική του εταιρεία Universal, κάνοντας πωλήσεις πάνω από 3.500.000 αντίτυπα. .
2011-σήμερα
Στις αρχές φθινοπώρου του 2011 κυκλοφόρησε το soundtrack της ταινίας «Λούφα και παραλλαγή: Σειρήνες στη στεριά» με τον τίτλο "Αξίζω" ενώ τον Δεκέμβριο του ίδιου χρόνου παρουσίασε το νέο του άλμπουμ με τίτλο "Θάρρος ή αλήθεια".
Στις αρχές Ιουνίου 2012 ολοκλήρωσε το δεύτερο αγγλόφωνο άλμπουμ του που κυκλοφόρησε στην Ευρώπη. Στις 24 Ιουνίου 2012 κυκλοφόρησε σε Βέλγιο και Λουξεμβούργο το νέο αγγλόφωνο τραγούδι του με τίτλο "We Own The World Tonight" σε latin ρυθμό.
Το 2016 συνεργάζεται πρώτη φορά με την Λίνα Νικολακοπούλου στο τραγούδι "Κράτα με εδώ". Η συνεργασία τους επαναλαμβάνεται και το 2017 με το ταγούδι "Κοίτα με".
Το 2013 κυκλοφόρησε το άλμπουμ "Η αγάπη δυναμώνει" που έγινε πλατινένιος, ξεπερνώντας τα 12.000 αντίτυπα, ενώ το 2017 συνεργάζεται πρώτη φορά με την Λίνα Νικολακοπούλου Το 2018, βραβεύτηκε ως ο «Δημοφιλέστερος Άντρας της 20ετίας Super» από τα κυπριακά μουσικά βραβεία Super Music Awards. Επίσης, το άλμπουμ του που κυκλοφόρησε το 2017 με τίτλο "Έρωτας αγκάθι" βραβεύτηκε ως «Άλμπουμ της Χρονιάς». και πάλι σε συνεργασία με την Λίνα Νικολακοπούλου.
Τον Δεκέμβριο του 2019, παρουσιάζει ένα νέο τραγούδι με τίτλο "Η καλύτερή μου φίλη", το οποίο είναι και το τραγούδι των τίτλων της βωβής ταινίας «Τσάρλι» του Θανάση Τσαλταμπάση. Για το βίντεο κλιπ του μάλιστα, χρησιμοποιήθηκαν σκηνές από την ταινία.
Το 2020 κυκλοφόρησε δυο τραγούδια, το "Χορεύω" που έγινε ραδιοφωνική επιτυχία αφού παρέμεινε στην πρώτη θέση των playlists των ραδιοφωνικών σταθμών για 10 εβδομάδες και το "Μην αργείς". Το "Μην αργείς" έγινε η μεγαλύτερη ραδιοφωνική επιτυχία της Κύπρου μέσα στο 2021  και ο Μιχάλης Χατζηγιάννης ο πιο πολυακουσμένος καλλιτέχνης στα ελληνικά ραδιόφωνα μιας και ήταν ο μόνος με 3 επιτυχίες στο Top 20.
Το 2022 συνεχίζει την sold out περιοδεία του 2021 με την Άλκηστις Πρωτοψάλτη ενώ στο Chart Show κερδίζει την 1η θέση του πιο επιτυχημένου τραγουδοποιού των τελευταίων 25 ετών στην Ελλάδα[16. ]
Δικαστικές διαμάχες
Η υπόθεση εκδικάστηκε σε πρώτο βαθμό στο Ειρηνοδικείο Αθηνών το 2012 και σε δεύτερο βαθμό στο Εφετείο το 2014 όπου και τελεσιδίκησε εις βάρος του Μιχάλη Χατζηγιάννη. Σύμφωνα με το σκεπτικό του δικαστηρίου : «..Είναι απαραίτητο να επισημανθεί ότι τον πρώτο εναγόμενο (τον Μιχάλη Χατζηγιάννη) βαρύνει υπαιτιότητα (δόλος) ως προς την προσβολή του δικαιώματος πνευματικής ιδιοκτησίας του ενάγοντος (του Δημήτρη Παναγόπουλου), αφού η μουσική σύνθεση με τον τίτλο "ΑΥΡΑ" θεωρείται ένα κλασικό και διαχρονικό ελληνικό τραγούδι...Ο δε πρώτος εναγόμενος ως καταξιωμένος συνθέτης σύγχρονης ελληνικής μουσικής, αποδεικνύεται ότι γνώριζε τη σύνθεση αυτή και αποφάσισε να αντιγράψει παράνομα τη μελωδική της ιδέα που αναφέρεται προηγουμένως στο σκεπτικό της απόφασης αυτής κατά τη σύνθεση του δικού του τραγουδιού με τον τίτλο "ΚΑΤΙ ΛΕΙΠΕΙ"...». Ο Χατζηγιάννης αρνήθηκε ότι γνώριζε το τραγούδι και είχε, μάλιστα, καταθέσει και αγωγή για συκοφαντική δυσφήμηση ενάντια στον Παναγόπουλο, όταν εκείνος είχε ξεκινήσει τη διεκδίκηση της αναγνώρισης της παραβίασης των πνευματικών του δικαιωμάτων.
Δικαστικο - φορολογικές διαμάχες
Το Σ.Δ.Ο.Ε. απασχόλησε πρώτη φορά ο Μιχάλης Χατζηγιάννης, το 2012, εξαιτίας της αγοράς του πολυτελούς σκάφους "Ζεμί". Ο τραγουδιστής, αγόρασε το 2012, ένα σκάφος 18 μέτρων, δώρο στην τότε αγαπημένη του Ζέτα Μακρυπούλια (το όνομα του σκάφους είναι τα δυο πρώτα γράμματα από τα ονόματα του ζεύγους). Το κότερο είχε εκείνη την εποχή αξία ανάμεσα στα 800.000 και 1.200.000 ευρώ, ενώ ο Χατζηγιάννης φέρεται να πλήρωσε μόνο 380.000 ευρώ στον Έλληνα επιχειρηματία από όπου το αγόρασε. Ύστερα από έλεγχο του Σ.Δ.Ο.Ε. διαπιστώθηκε ότι το σκάφος ήταν δηλωμένο ως επαγγελματικό - ανήκε σε ναυτιλιακή εταιρεία - προκειμένου ο τραγουδιστής να πληρώνει λιγότερους φόρους. Η υπόθεση έληξε με την επιβολή και πληρωμή των διαφυγόντων φόρων και προστίμων ύψους 15.000 ευρώ και τη μετατροπή του σε σκάφος αναψυχής.
Το 2014, όντας πλέον στο στόχαστρο των οικονομικών υπηρεσιών, το «Κέντρο Ελέγχου Φορολογουμένων Μεγάλου Πλούτου«» (ΚΕΦΟΜΕΠ), έδωσε εντολή να διενεργηθεί έλεγχος στα βιβλία του, λόγω δυο εμβασμάτων συνολικής αξίας 5.300.000 ευρώ που είχε στείλει στη Κύπρο τα έτη 2010 και 2011. Σύμφωνα με την εφορία, οι φορολογικές του δηλώσεις, δεν δικαιολογούσαν τα ποσά των εμβασμάτων και γι' αυτό το λόγο του επεβλήθη όχι μόνο πρόστιμο αλλά και εξοντωτική φορολόγηση. Ωστόσο μετά από προσφυγή στη διοικητική δικαιοσύνη, και αλεπάλληλες εφέσεις επί των αποφάσεων και από τις δυο πλευρές, το ΣτΕ τον απάλλαξε από τις κατηγορίες αλλά και τις χρηματικές αποζημιώσεις, το 2017.
To 2021, το όνομά του περιλαμβανόταν στη λίστα των Pandora Papers, "μία από τις μεγαλύτερες διαρροές οικονομικών εγγράφων με αποκαλύψεις για τον μυστικό πλούτο", ως κάτοχος της Talanto Capital Markets, με έδρα στις Βρετανικής Παρθένες Νήσους.
Δισκογραφία
Άγγιγμα ψυχής (1998) (Ελλάδα:Πλατινένιος)
Παραπομπές
Κατηγορία:Έλληνες άνδρες τραγουδιστές Κατηγορία:Έλληνες τραγουδιστές ποπ Κατηγορία:Έλληνες τραγουδοποιοί Κατηγορία:Έλληνες συνθέτες Κατηγορία:Έλληνες στιχουργοί Κατηγορία:Έλληνες μουσικοί Κατηγορία:Κύπριοι συνθέτες Κατηγορία:Κύπριοι άνδρες τραγουδιστές Κατηγορία:Κύπριοι στιχουργοί Κατηγορία:Κύπριοι μουσικοί Κατηγορία:Συμμετέχοντες στη Eurovision Κατηγορία:Βραβευμένοι με Αρίων Κατηγορία:Κυβέρνηση Νίκου Χριστοδουλίδη 2023 Κατηγορία:Υφυπουργοί Πολιτισμού (Κύπρος)
Χέρτα Φράιταγκ
Η Χέρτα Φράιταγκ (6 Δεκεμβρίου 1908 - 25 Ιανουαρίου, 2000) ήταν Αυστριακή-Αμερικανίδα μαθηματικός, καθηγήτρια μαθηματικών στο Πανεπιστήμιο Χόλινς, η οποία είναι γνωστή για την εργασία της σχετικά με τους αριθμούς Φιμπονάτσι.
Γεννήθηκε ως Χέρτα Τάουσιγκ στη Βιέννη, Αυστρία. Της απονεμήθηκε ένα μεταπτυχιακό από το Πανεπιστήμιο της Βιέννης το 1934 και πήρε μια θέση διδασκαλίας στο πανεπιστήμιο. Ωστόσο, λόγω της δημόσιας αντίθεσης του πατέρα της (συντάκτη της Die Neue Freie Presse) στους Ναζί, το 1938 η οικογένεια μετανάστευσε στην Αγγλία. Η Τάουσιγκ πιάνει δουλειά ως υπηρέτρια, επειδή η αγγλική νομοθεσία για τη μετανάστευση, της εμπόδιζε την είσοδο στη χώρα ως δασκάλα. Το 1944 αυτή και η μητέρα της μετακόμισε στις Ηνωμένες Πολιτείες (ο πατέρας της είχε πεθάνει ένα χρόνο νωρίτερα), και άρχισε να διδάσκει μαθηματικά και πάλι στο Σχολείο Γκριρ στη Νέα Υόρκη.
Της απονεμήθηκε ένα δεύτερο μεταπτυχιακό το 1948 από το Πανεπιστήμιο της Κολούμπια, και ο διδακτορικός τίτλος το 1953. Εν τω μεταξύ, το 1948, είχε γίνει μέλος του προσωπικού στο Χόλινς, όπου τελικά πήρε τη θέση της πλήρους καθηγήτριας και προέδρου του τμήματος. Το 1962 υπηρέτησε ως πρόεδρος του τμήματος, για την Αμερικανική Μαθηματική Ένωση, η πρώτη γυναίκα σε αυτόν τον κλάδο που το πέτυχε. Συνταξιοδοτήθηκε το 1971, αλλά επέστρεψε στη διδασκαλία και πάλι το 1979, μετά το θάνατο του συζύγου της, Άρθουρ Φράιταγκ, τον οποίο παντρεύτηκε το 1950.
Μετά τη συνταξιοδότησή της έγινε συνεργάτιδα του Fibonacci Quarterly. Το περιοδικό την τίμησε το 1996, αφιερώνοντας ένα τεύχος του σε αυτήν με αφορμή τα 89α γενέθλια (το 89 όντας αριθμός Φιμπονάτσι).
Παραπομπές
Κατηγορία:Αυστριακοί μαθηματικοί
Κρανέα Πρεβέζης
Η Κοινότητα Κρανέας είναι μια ορεινή κοινότητα του νομού Πρέβεζας που συστάθηκε με το σχέδιο Καποδίστριας το 1997. Βρίσκεται στο κεντρικό τμήμα του νομού. Ο πληθυσμός της σύμφωνα με την απογραφή του 2001 ήταν 1.052 κάτοικοι. Έδρα της είναι η Κρανέα. Η κοινότητα αποτελείται από 2 κοινοτικά διαμερίσματα: την Κρανέα και την Τύρια ένα μικρότερο συνοικισμό, που από πολλούς Κρανιώτες θεωρείται το κάτω τμήμα του χωριού Κρανέα. Η κοινότητα Κρανέα απλώνεται σε έκταση 37.000 στρεμμάτων ανάμεσα στην Μικρή και την Μεγάλη Λάκκα Σουλίου.
Ιστορία
Η φράση «Βασίλειο της Κρανιάς» αποδόθηκε στο χωριό Κρανέα Πρεβέζης (ευρύτερα γνωστού ως Κρανιά Πρέβεζας) λόγω της δράσης του Δημητρίου Μπουζούκη (γνωστού ως Μήτρο-Μπουζούκη). . Ο Μήτρο Μπουζούκης με τα αδέλφια του Αναστάσιο και Ηλία, τον ετεροθαλή αδελφό του Κωνσταντίνο, καθώς και τους γαμπρούς από τις αδελφές του Χρήστο Ι. Λάμπρο, Βασίλη Μήτρο-Χρήστο και Δημήτριο Θεοδ. Πανταζή επιδίδονταν, μεταξύ των άλλων, σε ληστείες και κλοπές, κυρίως ζώων, φαινόμενο αρκετά διαδεδομένο, κατά την εποχή τους, σε όλη την χώρα λόγω της μεγάλης φτώχειας και της ανέχειας που πληθυσμού. Για να επιστρέψουν τα κλοπιμαία στους ιδιοκτήτες τους ζητούσαν, συνήθως, λύτρα κυρίως σε όσπρια και δημητριακά. Οι κάτοικοι του γειτονικού με την Κρανιά χωριού Λέλοβα (σημερινό Θεσπρωτικό) κατήγγειλαν τις κλοπές και τις ληστείες στις τοπικές αρχές και ζήτησαν την επέμβασή τους για να σταματήσει το φαινόμενο της ζωοκλοπής. Οι αρχές διόρισαν δύο νυχτοφύλακες τους Ντούλα Παπαδιώτη και Βασίλη Μπαλούμη οι οποίοι τη νύχτα περιπολούσαν στο χωριό και με τις σφυρίχτρες τους προσπαθούσαν να ειδοποιήσουν τους κατοίκους για τις επιδρομές των ληστών. Τότε ο διοικητής των αποσπασμάτων του Νομού, Λύκας, ταγματάρχης χωροφυλακής με έδρα την Άρτα, διέταξε τον ενωματάρχη Χασιώτη να καταδιώξει και να συλλάβει τους ληστές, κυρίως την ομάδα του Μήτρο Μπουζούκη. Αυτοί επιχείρησαν να ανέβουν στην Κρανιά και να συλλάβουν τον Μήτρο Μπουζούκη και την ομάδα του. Εκεί όμως έπεσαν σε ενέδρα του Μήτρο Μπουζούκη και τους προέτρεψαν να παραδώσουν τα όπλα τους. Ο ενωματάρχης προκειμένου να αποφύγει την συμπλοκή και τους σκοτωμούς, παραδόθηκε και το απόγευμα της ίδιας ημέρας αποχώρησαν ταπεινωμένοι από την Κρανιά. Μάλιστα όπως αναφέρει ο Οδυσσέας Μπέτσος στο βιβλίο του Λέλοβα (το σημερινόν Θεσπρωτικόν) και η κάτω Λάκκα Σούλι, η κοινότητα Λελόβου αναγκάστηκε να δίνει στην συμμορία του Μπουζούκη 3.000 δρχ. ετησίως για να μην κλέβουν τους κατοίκους του.
Φεύγοντας ο Μήτρο Μπουζούκης τους είπε: Όταν πάτε στην έδρα σας να πείτε στον διοικητή σας «να μην μας ξαναενοχλήσει, γιατί εμείς εδώ στην Κρανιά έχομε δικό μας Βασίλειο και δεν δεχόμαστε κανέναν άλλον. Βασιλιάς είμαι εγώ ο Μήτρο Μπουζούκης, πρωθυπουργός ο Ηλίας Μπουζούκης και επιτελάρχης ο Χρήστο Γενάκης Λάμπρος».
Ο Διοικητής Χασιώτης πονηρά σκεπτόμενος δακτυλογράφησε και θυρροκόλησε στις πόλεις Φιλιππιάδα, Άρτα και Πρέβεζα το Φθινόπωρο του 1919, προκηρύξεις περί ανακηρύξεως ανεξαρτήτου Βασιλείου Κρανιάς και των περιχώρων της, με όρια τις δύο Λάκκες Σουλίου και το όνομα του βασιλιά Μήτρο Μπουζούκης. Την επόμενη ημέρα οι ανταποκριτές των Αθηναϊκών εφημερίδων μετέδωσαν την είδηση περί της ανακηρύξεως ανεξαρτήτου Βασιλείου Κρανιάς και το περιεχόμενο των προκηρύξεων με αποτέλεσμα να θορυβηθεί η τότε κυβέρνηση και από το γεγονός ότι την εποχή εκείνη η κατάσταση ήταν πολύ έκρυθμη και ταραχώδης. Έτσι έδωσε εντολή να κινηθούν κατά της Κρανιάς όλα τα αποσπάσματα της χωροφυλακής και μα συλλάβουν τους κλέφτες. Ένα πρωινό η Κρανιά βρέθηκε περικυκλωμένη από το τάγμα του Ζήρα. Στο χωριό δεν βρήκαν καμία αντίσταση παρά μόνο φιλοξενία και διαπίστωσαν ότι οι Κρανιώτες ήταν φιλόξενοι και πατριώτες. Ο Μήτρο Μπουζούκης με την ομάδα του είχε υποπτευθεί τις κινήσεις της χωροφυλακής και φρόντισε να κρυφτεί έξω από το χωριό και έτσι απέφυγε τη σύλληψη. Εδώ τελείωσε το θέμα του ανεξαρτήτου Βασιλείου Κρανιάς, όμως το γεγονός αυτό παραμένει και αναφέρεται ακόμη και σήμερα όχι μόνο από τους κατοίκους του Νομού Πρέβεζας αλλά και των γειτονικών νομών και ακόμη παραπέρα. Ο επωνομαζόμενος βασιλιάς της Κρανιάς Μήτρο Μπουζούκης σκοτώθηκε το Γενάρη του 1921 από τους περιβόητους δολοφόνους, απαγωγείς και ληστές αδελφούς Θύμιο και Γιάννη Ρέντζιο. Η δολοφονία αυτή κρύβει ένα τραγικό γεγονός το οποίο δεν είναι ευρύτερα γνωστό. Τα αδέλφια Θύμιος και Γιάννης Ρέντζιος μετά την δολοφονία του πατέρα τους μικρά παιδιά για να αποφύγουν τους δράστες της δολοφονίας κατέφυγαν στην καλύβα του Μήτρο Μπουζούκη και της γυναίκας του στην Κρανιά στη θέση Αβρό. Ο Μήτρο Μπουζούκης τα είχε σαν παιδιά του και τα απασχολούσε σε διάφορες κτηνοτροφικές εργασίες, κτισίματα τοίχων και καλυβιών.
Το έτος 1920 ο αδελφός του Μήτρο Μπουζούκη, Ηλίας ήταν φυλακισμένος στις φυλακές Ιωαννίνων για κλοπές. Με αφορμή μια επίσκεψη του Μήτρο Μπουζούκη στις φυλακές Ιωαννίνων για να δει τον αδελφό του, μεταφέρθηκε στους Ρεντζαίους ότι ο Μήτρο Μπουζούκης υποσχέθηκε στον διοικητή της χωροφυλακής Ιωαννίνων να του παραδώσει τα κεφάλια των Ρεντζαίων με αντάλλαγμα την απελευθέρωση του αδελφού του. Οι Ρεντζαίοι έπεσαν στην παγίδα που του έστησαν είτε ο διοικητής χωροφυλακής Ιωαννίνων, είτε ο πρώην φίλος του Μπουζούκη, Γιάννης Μητροκώστας και μια ημέρα του Γενάρη του 1921 έφτασαν στην Κρανιά και ειδοποίησαν τον Μήτρο Μπουζούκη που βρισκόταν στο καφενείο του γαμπρού του Χρήστου Ι. Λάμπρο, να πάει να τους συναντήσει στα καλύβια του στη θέση Αβρό.
Παρά τις υποψίες του ο Μήτρο Μπουζούκης δεν δείλιασε και πήγε να τους συναντήσει, τον ακολούθησε όμως και η γυναίκα του Βασιλική. Αφού έφτιαξαν και κάπνισαν λαθραία τσιγάρα, ξαφνικά οι Ρεντζαίοι τον πυροβόλησαν και τον σκότωσαν χωρίς να ανταλλάξουν κουβέντα. Έξαλλη ο γυναίκα του Βασιλική ρίχτηκε πάνω τους για να τους χτυπήσει, με αποτέλεσμα οι Ρεντζαίοι να την πυροβολήσουν εξ’ επαφής και να την σκοτώσουν
Το χωριό σήμερα
Στο χωριό δεν λειτουργεί σχολείο εδώ και κάποια χρόνια λόγω μειωμένου αριθμού παιδιών. Όσα παιδιά έχουν απομείνει μεταφέρονται σε σχολεία της γύρω περιοχής, όπως τα Λέλοβα ή τον Λούρο. Έχει φτιαχτεί πίστα αλεξίπτωτου πλαγιάς και παιδική χαρά στη θέση Αγνάντιο κοντά στην Αγία Παρασκευή. Ακόμη λειτουργεί Μορφωτικός Σύλλογος, υπό την αιγίδα του οποίου πραγματοποιούνται όλες οι εκδηλώσεις κυρίως το καλοκαίρι όπως ορειβασία στο βουνό Ράντος, διοργάνωση διήμερου πανηγυριού τον Δεκαπενταύγουστο, που πανηγυρίζει η μια εκκλησία του χωριού. Επίσης διοργανώνεται κάθε χρόνο στις αρχές Αυγούστου γιορτή του Κτηνοτρόφου
Πηγές
Κατηγορία:Δήμοι του νομού Πρέβεζας Κατηγορία:Δήμος Ζηρού
Αραβοκρατία
Η αραβοκρατία (αραβική γλώσσα : تعريب ta'rīb) είναι είτε η κατάκτηση ή / και ο αποικισμός μιας μη αραβικής περιοχής και η αυξανόμενη επιρροή της αραβικής και της ισλαμικής κουλτούρας στους μη αραβικούς πληθυσμούς, προκαλώντας μετατόπιση της γλώσσας με τη σταδιακή υιοθέτηση της αραβικής γλώσσας ή την ενσωμάτωσή τους στον πολιτισμό, κυρίως με την ισλαμική ή αραβική ταυτότητα. Γενικά, στοιχεία αραβικής προέλευσης συνδυάστηκαν σε διάφορες μορφές με στοιχεία από τις κατακτημένες περιοχές και τελικά ονομάστηκαν " Άραβας ". Η αραβοκρατία συνεχίστηκε και στη σύγχρονη εποχή, η οποία ενισχύεται κυρίως από τα αραβικά εθνικιστικά καθεστώτα του Ιράκ, της Συρίας , του Σουδάν, της Μαυριτανίας, της Αλγερίας και της Λιβύης και την επιβολή της αραβικής ταυτότητας και πολιτισμού στους μη αραβικούς πληθυσμούς, ιδίως με το να μην επιτρέπεται η εκπαίδευση σε αυτόχθονες μητρικές γλώσσες άλλες εκτός από τις αραβικές.
Μετά την άνοδο του Ισλάμ στο Χατζάζ, ο αραβικός πολιτισμός και η γλώσσα εξαπλώθηκαν έξω από την Αραβική Χερσόνησο μέσω της κατάκτησης, του εμπορίου και των γάμων μεταξύ των μελών του μη Αραβικού τοπικού πληθυσμού και της χερσονήσου των Αράβων.Η αραβική γλώσσα άρχισε να λειτουργεί ως κοινή γλώσσα σε αυτές τις περιοχές και σχηματίστηκαν διάλεκτοι. Αν και η Υεμένη παραδοσιακά θεωρείται η πατρίδα των Αράβων, το μεγαλύτερο μέρος του πληθυσμού της Υεμένης στην πραγματικότητα δεν μιλούσε Παλαιά Αραβικά πριν από την εξάπλωση του Ισλάμ, αλλά μιλούσε αυτές των νότιων σημιτικών γλωσσών  .Η επιρροή των Αραβικών ήταν επίσης βαθιά σε πολλές άλλες χώρες των οποίων οι πολιτισμοί επηρεάστηκαν από το Ισλάμ. Τα αραβικά ήταν μια σημαντική πηγή λεξιλογίου για διάφορες γλώσσες. Αυτή η διαδικασία έφτασε στο ζενίθ του μεταξύ του 10 και του 14 αιώνα, το υψηλό σημείο του αραβικού πολιτισμού, και παρόλο που πολλά αραβικά λόγια έκτοτε δεν χρησιμοποιούνται, πολλά παραμένουν.
Πηγές
Κατηγορία:Ιστορία της Αραβικής Χερσονήσου Κατηγορία:Ιστορία της Μέσης Ανατολής
Μουσείο Καλαβρυτινού Ολοκαυτώματος
Το Μουσείο Καλαβρυτινού Ολοκαυτώματος είναι ιστορικό μουσείο που βρίσκεται στα Καλάβρυτα και είναι άρρηκτα συνδεδεμένο με τα τραγικά γεγονότα που συνέβησαν εκεί στις 13 Δεκεμβρίου 1943.